DTAC กูรูส่องยังไม่ประสบความสำเร็จในการรักษา Market share แนะนำถือ
DTAC โบรกฯปรับลดคำแนะนำลงเหลือ "ถือ" เพื่อรับเงินปันผล หลังยังไม่มีสัญญาณว่า DTAC จะประสบความสำเร็จในการรักษา Market share ไว้ แม้ช่วง 1-2 ไตรมาสที่ผ่านมา DTAC จะปรับเปลี่ยนกลยุทธ์เน้นการทำการตลาดและเร่งขยายโครงข่ายเพิ่มขึ้น แต่ก็ไม่สามารถหยุดการไหลลงของรายได้บริการ (ไม่รวม IC) ได้
16 มิ.ย. 2558

บล.โนมูระ พัฒนสิน ระบุในบทวิเคราะห์วันนี้(16 มิ.ย. 58) ว่า บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC คาด 21 ก.ค.15 DTAC จะรายงาน Norm profit ไตรมาส 2/58 เพียง 1,973 ล้านบาท  ลดลงกว่า -35% เทียบช่วงเดียวกันของปีก่อน, -6%เทียบไตรมาสก่อนหน้า(แย่กว่าเราและ BB consensus คาดเดิม -7-10%) เพราะยังคงถูกกดดันตั้งแต่ i) รายได้ให้บริการ (ไม่รวม IC) ที่อ่อนตัวต่อเนื่อง (-4%เทียบช่วงเดียวกันของปีก่อน,-1% เทียบไตรมาสก่อหน้า) ตาม seasonal, การถูกแย่ง market share และผลลบจากการกำหนดต้องลงทะเบียนซิมก่อนสำหรับลูกค้าเติมเงิน, ii) Gross margin ของธุรกิจขายเครื่องที่ยังคงขาดทุนสูง (-18% vs -5% ใน ไตรมาส2/57) สวนทางกับ iii) ค่าใช้จ่ายเกี่ยวกับโครงข่าย (ค่าเสื่อม, ค่าซ่อมบำรุง) ที่อยู่ในช่วงขาขึ้นคิดเป็น 33% ของรายได้ให้บริการ (จาก 27%ในไตรมาส2/57) กดดันแนวโน้ม ไตรมาส2/58 ทั้งรายได้และ EBITDA Margin จะยังคงแย่กว่าเป้าทั้งปี 58 ที่ DTAC ตั้งไว้และคาดจ่ายเงินปันผลไตรมาส 2/58 ที่ 0.76 บาท/หุ้น (yield 0.9%)
แม้เราจะมีมุมมองเชิงบวกต่อพัฒนาการของการโอนย้ายลูกค้า 3G-2.1 GHz ที่เพิ่มขึ้นต่อเนื่อง โดยคาด ณ สิ้นปี 15F อยู่ที่ 90% (จากสิ้นปี 14ที่ 72% และ ไตรมาส2/58 ที่ 85%)  รวมถึง กลยุทธ์เชิงรุกทั้งในการเร่งขยายการให้บริการ เช่น 4G ผ่านคลื่น 1800 MHz (สัมปทานเดิม โดยรออนุญาตจาก กสทช. เราคาดให้บริการได้ในปลายปีนี้) และการตลาด แต่จากความเสียเปรียบของ DTAC ด้านโครงข่ายและการแข่งขันธุรกิจขายเครื่องที่รุน เราจึงไม่คาดว่าการเติบโตของกำไรปี 15F จะได้ตามเป้าที่ DTAC เคยตั้งไว้ โดยปรับลดรายได้บริการ (ไม่รวม IC) ปี 58-59 ลงเฉลี่ย -3%/ปี มีผลต่อ NP ปี 58-59 ลงเหลือ 8,601 ล้านบาท (-20% เทียบช่วงเดียวกันของปีก่อน) และ 11,669 ล้านบาท (+36% เทียบช่วงเดียวกันของปีก่อน)
ปรับลดคำแนะนำลงเหลือ “ถือ” เพื่อรับเงินปันผล หลังยังไม่มีสัญญาณว่า DTAC จะประสบความสำเร็จในการรักษา Market share ไว้ แม้ช่วง 1-2 ไตรมาสที่ผ่านมา DTAC จะปรับเปลี่ยนกลยุทธ์เน้นการทำการตลาดและเร่งขยายโครงข่ายเพิ่มขึ้น แต่ก็ไม่สามารถหยุดการไหลลงของรายได้บริการ (ไม่รวม IC) ได้ โดย ไตรมาส2/58 เราคาดลดลงอีก โดยสาเหตุเราประเมินมาจากโครงข่าย 3G ที่ยังครอบคลุมน้อยกว่าคู่แข่งขัน (DTAC 90% ส่วนคู่แข่ง 97%) จึงคาดว่า DTAC จะต้องเผชิญการไหลลงของรายได้อีกอย่างน้อย 1-2 ไตรมาสและด้วยการขยายโครงข่ายหลังจากนี้ส่วนใหญ่จะเป็นสินทรัพย์ภายใต้สัมปทานที่เหลืออายุแค่ 3 ปี (3G-850 MHz, 4G-1800 MHz) จึงคาดค่าเสื่อมราคาและตัดจำหน่ายจะมีแนวโน้มพุ่งขึ้นใน ครึ่งหลังปี 58 ทำให้รับรู้ผลประโยชน์จาก regulatory cost saving ได้น้อยลง เราจึงมีมุมมองเชิงลบมากขึ้นต่อแนวโน้มกำไรสุทธิปี 58-59 ให้ราคาเป้าหมายที่ 93 บาท